TARYBOS REGLAMENTAS (EB) Nr. 1454/2005
2005 m. rugsėjo 2 d.
iš dalies keičiantis Reglamento (EB) Nr. 2042/2000, nustatančio galutinį antidempingo muitą televizijos kamerų sistemų, kurių kilmės šalis - Japonija, importui, priedą
EUROPOS SĄJUNGOS TARYBA,
atsižvelgdama į Europos Bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos Bendrijos narėmis nesančių valstybių (1) (toliau - pagrindinis reglamentas),
atsižvelgdama į Komisijos pasiūlymą, pateiktą pasitarus su Patariamuoju komitetu,
kadangi:
A. ANKSTESNĖS PROCEDŪROS
(1)
Reglamentu (EB) Nr. 1015/94 (2) Taryba įvedė galutinį antidempingo muitą Japonijos kilmės televizijos kamerų sistemų (toliau - TKS) importui.
(2)
Į antidempingo muito taikymo sritį pagal Reglamento (EB) Nr. 1015/94 1 straipsnio 3 dalies e punktą Taryba neįtraukė to reglamento priede (toliau - priedas) išvardytų kamerų sistemų, kurios yra aukščiausios klasės profesionalių kamerų sistemos ir, nors formaliai joms galima taikyti Reglamento (EB) Nr. 1015/94 1 straipsnio 2 dalyje pateiktą produkto apibrėžimą, jų negalima laikyti televizijos kamerų sistemomis.
(3)
1995 m. spalio mėnesį Reglamentu (EB) Nr. 2474/95 (3) Taryba iš dalies pakeitė Reglamentą (EB) Nr. 1015/94, visų pirma, panašaus produkto ir tam tikrų profesionalių kamerų sistemų, kurioms buvo aiškiai netaikomas galutinis antidempingo muitas, modelių apibrėžimą.
(4)
1997 m. spalio mėn. Reglamentu (EB) Nr. 1952/97 (4) Taryba iš dalies pakeitė galutinio antidempingo muito dydžius dviem svarstomoms bendrovėms, būtent Sony Corporation ir Ikegami Tsushinki Co. Ltd, remdamasi pagrindinio reglamento 12 straipsniu. Be to, Taryba neįtraukė į antidempingo muito taikymo sritį tam tikrų naujų profesionalių kamerų sistemų modelių įtraukdama juos į priedą.
(5)
1999 m. sausio mėn. ir 2000 m. sausio mėn. Reglamentais (EB) Nr. 193/1999 (5) ir (EB) Nr. 176/2000 (6) Taryba iš dalies pakeitė Reglamentą (EB) Nr. 1015/94, į priedą įtraukdama tam tikrus vėlesnius profesionalių kamerų sistemų modelius ir tokiu būdu atleisdama juos nuo galutinio antidempingo muito taikymo.
(6)
2000 m. rugsėjo mėn. Reglamentu (EB) Nr. 2042/2000 (7) Taryba patvirtino galutinius antidempingo muitus, įvestus Reglamentu (EB) Nr. 1015/94 pagal pagrindinio reglamento 11 straipsnio 2 dalį.
(7)
2001 m. sausio mėn. ir 2001 m. gegužės mėn. Reglamentais (EB) Nr. 198/2001 (8) ir (EB) Nr. 951/2001 (9) Taryba iš dalies pakeitė Reglamentą (EB) Nr. 2042/2000, į Reglamento (EB) Nr. 2042/2000 priedą įtraukdama tam tikrus vėlesnius profesionalių kamerų sistemų modelius ir tokiu būdu atleisdama juos nuo galutinio antidempingo muito taikymo.
(8)
2001 m. rugsėjo mėn. po tarpinės peržiūros, atliktos remiantis pagrindinio reglamento 11 straipsnio 3 dalimi, Reglamentu (EB) Nr. 1900/2001 (10) Taryba patvirtino eksportuojančio gamintojo Hitachi Denshi Ltd TKS importui Reglamentu (EB) Nr. 2042/2000 įvesto galutinio antidempingo muito dydį.
(9)
2002 m. rugsėjo mėn. ir 2004 m. balandžio mėn. Reglamentais (EB) Nr. 1696/2002 (11) ir (EB) Nr. 825/2004 (12) Taryba iš dalies pakeitė Reglamentą (EB) Nr. 2042/2000, į Reglamento (EB) Nr. 2042/2000 priedą įtraukdama tam tikrus vėlesnius profesionalių kamerų sistemų modelius ir tokiu būdu atleisdama juos nuo galutinio antidempingo muito taikymo.
(10)
2005 m. sausio mėn. Reglamentu (EB) Nr. 84/2005 Taryba iš dalies pakeitė Reglamentą (EB) Nr. 2042/2000, į Reglamento (EB) Nr. 2042/2000 priedą įtraukdama du profesionalių kamerų sistemų modelius ir tokiu būdu atleisdama juos nuo galutinio antidempingo muito taikymo.
B. NAUJŲ PROFESIONALIŲ KAMERŲ SISTEMŲ MODELIŲ TYRIMAS
1. Procedūra
(11)
Trys Japonijos eksportuojantys gamintojai, būtent Ikegami Tsushinki Co., Ltd (toliau - Ikegami), Hitachi Denshi (Europa) GmbH (toliau - Hitachi) ir Matsushita, pranešė Komisijai, kad į Bendrijos rinką jie ketina tiekti naujus profesionalių kamerų sistemų modelius ir paprašė Komisijos į Reglamento (EB) Nr. 2042/2000 priedą įtraukti šiuos naujus modelius bei jų priedus, ir tokiu būdu netaikyti jiems antidempingo muito.
(12)
Apie tai Komisija pranešė Bendrijos pramonei ir pradėjo tyrimą, siekdama nustatyti, ar aptariami produktai priklauso antidempingo muito taikymo sričiai ir ar reikia atitinkamai iš dalies keisti Reglamento (EB) Nr. 2042/2000 vykdomąją dalį.
2. Tiriamieji modeliai
(13)
Buvo gauti prašymai atleisti nuo muito šiuos kamerų sistemų modelius, pateiktus drauge su atitinkama technine informacija:
i)
Ikegami:
-
kamerų galvutės HC-500 ir HC-500W;
ii)
Hitachi:
-
kameros galvutė V-35,
-
kameros valdymo blokas RU-Z35,
-
kameros adapteris CA-Z35,
-
kameros adapteris EA-Z35;
iii)
Matsushita:
-
kameros galvutė AW-E860L.
Visi modeliai buvo pateikti kaip modelių, jau atleistų nuo galiojančių antidempingo priemonių, vėlesni variantai.
3. Išvados
i) Kamerų galvutės HC-500 ir HC-500W
(14)
Buvo nustatyta, kad kamerų galvutės HC-500 ir HC-500W patenka į Reglamento (EB) Nr. 2042/2000 1 straipsnio 2 dalies a punkte pateiktą produkto apibrėžimą. Tačiau šiuos modelius daugiausia naudoja profesionalai. Bendrijos pramonė tvirtino, kad šios kamerų galvutės galėtų būti naudojamos transliavimui naudojant atitinkamą triax sistemą ir (arba) triax adapterį. Nepaisant to, remiantis turima informacija ir ankstesnių modelių duomenimis, buvo nustatyta, kad kamerų galvutės HC-500 ir HC-500W Bendrijos rinkoje neparduodamos su atitinkama triax sistema arba adapteriu. Vadinasi, šioje rinkoje šie modeliai nebuvo naudojami transliavimui, kaip apibrėžta Reglamente (EB) Nr. 2042/2000. Todėl, remiantis ankstesne Bendrijos institucijų praktika, buvo padaryta išvada, kad šios kameros turėtų būti laikomos profesionalių kamerų sistemomis, kurioms galima taikyti Reglamento (EB) Nr. 2042/2000 1 straipsnio 3 dalies e punkte pateiktą apibrėžimą. Todėl šie modeliai turėtų būti atleisti nuo galiojančių antidempingo priemonių ir įtraukti į Reglamento (EB) Nr. 2042/2000 priedą.
(15)
Remiantis nusistovėjusia Bendrijos institucijų praktika, šiems modeliams neturėtų būti taikomas antidempingo muitas nuo tos dienos, kurią Komisijos tarnybos gavo atitinkamą prašymą atleisti nuo muito. Todėl visam šių kamerų, įvežtų 2004 m. spalio 28 d. arba vėliau, importui nuo tos datos neturėtų būti taikomas antidempingo muitas:
Ikegami - kamerų galvutės HC-500 ir HC-500W;
ii) Kameros galvutė V-35, kameros valdymo blokas RU-Z35 ir kamerų adapteriai CA-Z35 bei EA-Z35
(16)
Buvo nustatyta, kad kameros galvutė V-35, kameros bazinė stotis RU-Z35 ir kamerų adapteriai CA-Z35 bei EA-Z35 patenka į Reglamento (EB) Nr. 2042/2000 1 straipsnio 2 dalies a punkte pateiktą produkto apibrėžimą. Tačiau šiuos produktus daugiausia naudoja profesionalai ir jie Bendrijos rinkoje neparduodami su atitinkama triax sistema arba adapteriu. Todėl buvo padaryta išvada, kad šie produktai turėtų būti laikomi profesionalių kamerų sistema, kuriai galima taikyti Reglamento (EB) Nr. 2042/2000 1 straipsnio 3 dalies e punkte pateiktą apibrėžimą. Todėl ši sistema (galvutė, bazinė stotis ir adapteriai) ir jos priedai turėtų būti atleisti nuo galiojančių antidempingo priemonių bei įtraukti į Reglamento (EB) Nr. 2042/2000 priedą.
(17)
Remiantis nusistovėjusia Bendrijos institucijų praktika, šiai televizijos kamerų sistemai neturėtų būti taikomas antidempingo muitas nuo tos dienos, kurią Komisijos tarnybos gavo atitinkamą prašymą atleisti nuo muito. Todėl visam šios kameros ir jos priedų, įvežtų 2005 m. sausio 27 d. arba vėliau, importui nuo tos datos neturėtų būti taikomas antidempingo muitas:
Hitachi - spalvotos kameros galvutė V-35,
Kameros valdymo blokas RU-Z35,
Kameros adapteriai CA-Z35 ir EA-Z35;
iii) Kameros galvutė AW-E860L
(18)
Buvo nustatyta, kad kameros galvutė AW-E860L yra beveik identiška ankstesniems modeliams, jau išvardytiems Reglamento (EB) Nr. 2042/2000 priede. Naujasis modelis tebuvo ankstesnis modelis, techniškai atnaujintas pagal naujus Bendrijos aplinkosaugos reikalavimus. Todėl buvo padaryta išvada, kad šis modelis turėtų būti atleistas nuo galiojančių antidempingo priemonių.
(19)
Remiantis nusistovėjusia Bendrijos institucijų praktika, šiai televizijos kamerų sistemai neturėtų būti taikomas antidempingo muitas nuo tos dienos, kurią Komisijos tarnybos gavo atitinkamą prašymą atleisti nuo muito. Todėl visam šių kamerų, įvežtų 2005 m. gegužės 10 d. arba vėliau, importui nuo tos datos neturėtų būti taikomas antidempingo muitas:
Matsushita - kameros galvutė AW-E860L;
4. Informacija suinteresuotosioms šalims ir išvados
(20)
Komisija pranešė Bendrijos pramonei ir TKS eksportuotojams savo išvadas ir suteikė jiems galimybę pareikšti savo nuomonę. Nė viena šalis neprieštaravo Komisijos išvadoms.
(21)
Remiantis tuo, kas išdėstyta pirmiau, Reglamentas (EB) Nr. 2042/2000 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2042/2000 priedas pakeičiamas šio reglamento priedo tekstu.
2 straipsnis
1. Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
2. Šis reglamentas taikomas šių modelių, kuriuos pagamino ir į Bendriją eksportavo šie eksportuojantys gamintojai, importui:
a)
Ikegami Tsushinki Co., Ltd, nuo 2004 m. spalio 28 d.:
-
kameros galvutė HC-500,
-
kameros galvutė HC-500W;
b)
Hitachi Denshi (Europa) GmbH, nuo 2005 m. sausio 27 d.:
-
kameros galvutė V-35,
-
kameros valdymo blokas RU-Z35,
-
kameros adapteris CA-Z35,
-
kameros adapteris EA-Z35;
c)
Matsushita, nuo 2005 m. gegužės 10 d.:
-
kameros galvutė AW-E860L.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugsėjo 2 d.